《百字令 荷》
清代·堵廷棻

汉皋薄暮，正凌波倚醉，暗输心素。三十六陂烟雨足，消尽人闲烦暑。

露冷风清，无情有限，月又明南浦。小船移过，采香人在何处。

最爱瘦骨珊然，高擎青盖，的的芳心苦。抱月飘烟腰几寸，相对盈盈欲语。

暗系情思，徐轻清泪，多少闲情绪。闽兰开未，水亭好共延伫。

作者简介：堵廷棻，字芬木，无锡人。顺治四年进士。官山东历城县知县。有《襟兰词》。